钦定古今图书集成/历象汇编/乾象典/第050卷 > 天厩
## 钦定古今图书集成/历象汇编/乾象典/第050卷 > 天厩

按《星经》，“天厩十星，在壁北，主天子马坊厩苑之官也。”
按《史记天官书》《汉书天文志》俱不载。

按《晋书天文志》：“东壁北十星曰天厩，主马之官，若今
驿亭也。主传令置驿，逐漏驰骛。”谓其行急疾，与晷漏
竞驰也。

按：《隋书》《宋史天文志》俱同。

按《观象玩占》：“天厩十星，在东壁北，状如钱，天马之厩
也，主传舍。”